CELEX: 32020R2021
Language: ro
Date: 2020-12-10 00:00:00
Title: Regulamentul de punere în aplicare (UE) 2020/2021 al Consiliului din 10 decembrie 2020 privind punerea în aplicare a articolului 9 din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo

11.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 419/5
               
            
         REGULAMENTUL DE PUNERE ÎN APLICARE (UE) 2020/2021 AL CONSILIULUI
         din 10 decembrie 2020
         privind punerea în aplicare a articolului 9 din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (1), în special articolul 9,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 iulie 2005, Consiliul a adoptat Regulamentul (CE) nr. 1183/2005.
                  
               
                     (2)
                  
                  
                     În urma unei revizuiri a măsurilor restrictive autonome prevăzute la articolul 2b din Regulamentul (CE) nr. 1183/2005, expunerile de motive referitoare la anumite persoane incluse pe lista din anexa Ia la Regulamentul (CE) nr. 1183/2005 ar trebui modificate și o persoană ar trebui eliminată de pe lista din anexa respectivă.
                  
               
                     (3)
                  
                  
                     Prin urmare, Regulamentul (CE) nr. 1183/2005 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa Ia la Regulamentul (CE) nr. 1183/2005 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 decembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 193, 23.7.2005, p. 1.
      
      
         
            ANEXĂ
            
               
                  
                     „ANEXA Ia
                     LISTA PERSOANELOR, ENTITĂȚILOR ȘI ORGANISMELOR MENȚIONATE LA ARTICOLUL 2b
                     A.   Persoane
                     
                                  
                              
                              
                                 Nume
                              
                              
                                 Informații de identificare
                              
                              
                                 Motivele includerii pe listă
                              
                              
                                 Data includerii pe listă
                              
                           
                                 1
                              
                              
                                 Ilunga KAMPETE
                              
                              
                                 alias Gaston Hughes Ilunga Kampete; Hugues Raston Ilunga Kampete
                                 Data nașterii: 24.11.1964.
                                 Locul nașterii: Lubumbashi, RDC
                                 Cetățenia: RDC
                                 Carte de identitate militară nr.: 1-64-86-22311-29.
                                 Adresă: 69, avenue Nyangwile, Kinsuka Mimosas, Kinshasa/Ngaliema, RDC
                                 Sexul: masculin
                              
                              
                                 În calitate de comandant al Gărzii Republicane (GR) până în aprilie 2020, Ilunga Kampete a fost responsabil de unitățile GR desfășurate pe teren și implicate în utilizarea disproporționată a forței și reprimarea violentă în septembrie 2016, la Kinshasa.
                                 A fost, de asemenea, responsabil pentru reprimarea și încălcarea drepturilor omului comise de agenți ai GR, cum ar fi reprimarea violentă a unei manifestații a opoziției la Lubumbashi, în decembrie 2018.
                                 Din iulie 2020, rămâne un soldat de rang înalt, deținând funcția de general-locotenent în cadrul forțelor armate congoleze (FARDC) și comandant al bazei militare de la Kitona din provincia Kongo Central. Având în vedere funcția sa, este responsabil pentru încălcările recente ale drepturilor omului comise de FARDC.
                                 Ilunga Kampete a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                              
                              
                                 12.12.2016
                              
                           
                                 2
                              
                              
                                 Gabriel AMISI KUMBA
                              
                              
                                 alias Gabriel Amisi Nkumba; «Tango Fort»; «Tango Four»
                                 Data nașterii: 28.5.1964
                                 Locul nașterii: Malela, RDC
                                 Cetățenia: RDC
                                 Carte de identitate militară nr.: 1-64-87-77512-30
                                 Adresă: 22, avenue Mbenseke, Ma Campagne, Kinshasa/Ngaliema, RDC
                                 Sexul: masculin
                              
                              
                                 Fost comandant al primei zone de apărare a forțelor armate congoleze (FARDC) care au participat la utilizarea disproporționată a forței și reprimarea violentă în septembrie 2016, la Kinshasa.
                                 În calitatea sa de șef-adjunct al Statului-Major al FARDC, responsabil de operații și servicii de informații în perioada iulie 2018-iulie 2020 și datorită responsabilităților sale de nivel înalt în funcția de inspector general al FARDC, pe care o deține din iulie 2020, este responsabil pentru încălcările recente ale drepturilor omului comise de FARDC.
                                 Gabriel Amisi Kumba a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                              
                              
                                 12.12.2016
                              
                           
                                 3
                              
                              
                                 Ferdinand ILUNGA LUYOYO
                              
                              
                                 Data nașterii: 8.3.1973
                                 Locul nașterii: Lubumbashi, RDC
                                 Cetățenia: RDC
                                 Pașaport nr.: OB0260335 (valabil de la 15.4.2011 până la 14.4.2016)
                                 Adresă: 2, avenue des Orangers, Kinshasa/Gombe, RDC
                                 Sexul: masculin
                              
                              
                                 În calitatea sa de comandant, până în 2017, al unității de intervenție în timpul demonstrațiilor, numită Légion Nationale d’Intervention, a Poliției Naționale Congoleze (PNC) și de comandant al unității responsabile de protecția instituțiilor și a VIP-urilor din cadrul PNC până în decembrie 2019, Ferdinand Ilunga Luyoyo a fost responsabil pentru utilizarea disproporționată a forței și reprimarea violentă în septembrie 2016, la Kinshasa, și este responsabil pentru încălcările ulterioare ale drepturilor omului comise de PNC.
                                 Ferdinand Ilunga Luyoyo a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 Ferdinand Ilunga Luyoyo și-a păstrat gradul de general și rămâne activ pe scena publică din RDC.
                              
                              
                                 12.12.2016
                              
                           
                                 4
                              
                              
                                 Célestin KANYAMA
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; Esprit de mort
                                 Data nașterii: 4.10.1960
                                 Locul nașterii: Kananga, RDC
                                 Cetățenia: RDC
                                 Pașaport RDC nr.: OB0637580 (valabil de la 20.5.2014 până la 19.5.2019)
                                 Viza Schengen cu nr. 011518403, eliberată la 2.7.2016
                                 Adresă: 56, avenue Usika, Kinshasa/Gombe, RDC
                                 Sexul: masculin
                              
                              
                                 În calitate de comisar al Poliției Naționale Congoleze (PNC), Célestin Kanyama a fost responsabil pentru utilizarea disproporționată a forței și reprimarea violentă în septembrie 2016, la Kinshasa.
                                 În iulie 2017, Célestin Kanyama a fost numit director general al școlilor de formare ale PNC. Având în vedere rolul său de înalt funcționar al PNC, este responsabil pentru încălcările recente ale drepturilor omului comise de PNC. Un exemplu în acest sens este intimidarea și privarea de libertate a unor jurnaliști de către agenți de poliție în octombrie 2018, după publicarea unei serii de articole privind însușirea ilegală a rațiilor cadeților din poliție, și rolul pe care Célestin Kanyama l-a jucat în aceste evenimente.
                                 Célestin Kanyama a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                              
                              
                                 12.12.2016
                              
                           
                                 5
                              
                              
                                 John NUMBI
                              
                              
                                 alias John Numbi Banza Tambo; John Numbi Banza Ntambo; Tambo Numbi
                                 Data nașterii: 16.8.1962
                                 Locul nașterii: Jadotville-Likasi-Kolwezi, RDC
                                 Cetățenia: RDC
                                 Adresă: 5, avenue Oranger, Kinshasa/Gombe, RDC
                                 Sexul: masculin
                              
                              
                                 Din iulie 2018 până în iulie 2020, John Numbi a fost inspector general al forțelor armate congoleze (FARDC). Având în vedere rolul său, este responsabil pentru încălcările recente ale drepturilor omului comise de FARDC, cum ar fi actele de violență disproporționată comise împotriva minerilor ilegali în perioada iunie-iulie 2019 de către trupele FARDC aflate sub directa sa autoritate.
                                 John Numbi a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 John Numbi deține în continuare o poziție influentă în cadrul FARDC, în special în Katanga, unde au fost raportate încălcări grave ale drepturilor omului comise de FARDC.
                              
                              
                                 12.12.2016
                              
                           
                                 6
                              
                              
                                 Evariste BOSHAB
                              
                              
                                 alias Evariste Boshab Mabub Ma Bileng
                                 Data nașterii: 12.1.1956
                                 Locul nașterii: Tete Kalamba, RDC
                                 Cetățenia: RDC
                                 Pașaport diplomatic nr.: DP0000003 (valabil de la 21.12.2015 până la 20.12.2020)
                                 Viza Schengen a expirat la data de 5.1.2017
                                 Adresă: 3, avenue du Rail, Kinshasa/Gombe, RDC
                                 Sexul: masculin
                              
                              
                                 În calitatea sa de viceprim-ministru și ministru de interne și al securității din decembrie 2014 până în decembrie 2016, Evariste Boshab a fost însărcinat în mod oficial cu serviciile de poliție și de securitate, precum și cu coordonarea activităților guvernatorilor de provincii. În această calitate, a fost responsabil pentru arestările unor activiști și unor membri ai opoziției, precum și pentru utilizarea disproporționată a forței, inclusiv în perioada septembrie 2016-decembrie 2016 ca reacție la demonstrațiile din Kinshasa, care a dus la rănirea sau uciderea unui număr ridicat de civili de către serviciile de securitate.
                                 Evariste Boshab a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 De asemenea, Evariste Boshab a jucat un rol în exploatarea și agravarea crizei din regiunea Kasai, unde își menține o poziție de influență, în special din martie 2019, când a devenit senator al regiunii Kasai.
                              
                              
                                 29.5.2017
                              
                           
                                 7
                              
                              
                                 Alex KANDE MUPOMPA
                              
                              
                                 alias Alexandre Kande Mupomba; Kande-Mupompa
                                 Data nașterii: 23.9.1950
                                 Locul nașterii: Kananga, RDC
                                 Cetățenia: RDC și belgiană
                                 Pașaport RDC nr.: OP0024910 (valabil de la 21.3.2016 până la 20.3.2021)
                                 Adrese: Messidorlaan 217/25, 1180 Uccle, Belgia
                                 1, avenue Bumba, Kinshasa/Ngaliema, RDC
                                 Sexul: masculin
                              
                              
                                 În calitate de guvernator al provinciei Kasai Central până în octombrie 2017, Alex Kande Mupompa a fost responsabil pentru utilizarea disproporționată a forței, pentru actele de reprimare violentă și pentru execuțiile extrajudiciare comise de forțele de securitate și de Poliția Națională Congoleză (PNC) în provincia Kasai Central începând din august 2016, inclusiv pentru ucideri pe teritoriul Dibaya în februarie 2017.
                                 Alex Kande Mupompa a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 De asemenea, Alex Kande Mupompa a jucat un rol în exploatarea și agravarea crizei din regiunea Kasai, pentru care a fost reprezentant până în octombrie 2019 și în care își menține o poziție de influență, fiind liderul Congrès des alliés pour l’action au Congo (CAAC), care face parte din guvernul provinciei Kasai.
                              
                              
                                 29.5.2017
                              
                           
                                 8
                              
                              
                                 Jean-Claude KAZEMBE MUSONDA
                              
                              
                                 Data nașterii: 17.5.1963
                                 Locul nașterii: Kashobwe, RDC
                                 Cetățenia: RDC
                                 Adresă: 7891, avenue Lubembe, Quartier Lido, Lubumbashi, Haut-Katanga, RDC
                                 Sexul: masculin
                              
                              
                                 În calitate de guvernator al provinciei Haut-Katanga până în aprilie 2017, Jean-Claude Kazembe Musonda a fost responsabil pentru utilizarea disproporționată a forței și pentru actele de reprimare violentă comise de forțele de securitate și de Poliția Națională Congoleză în provincia Haut-Katanga, inclusiv în perioada 15-31 decembrie 2016, când 12 civili au fost uciși și 64 au fost răniți ca urmare a utilizării forței letale de către forțele de securitate, inclusiv de agenți ai PNC, ca reacție la protestele din Lubumbashi.
                                 Jean-Claude Kazembe Musonda a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 Jean-Claude Kazembe Musonda este liderul partidului CONAKAT, care și-a menținut loialitatea față de Front Commun pour le Congo (FCC).
                              
                              
                                 29.5.2017
                              
                           
                                 9
                              
                              
                                 Éric RUHORIMBERE
                              
                              
                                 alias Eric Ruhorimbere Ruhanga; «Tango Two»; «Tango Deux»
                                 Data nașterii: 16.7.1969
                                 Locul nașterii: Minembwe, RDC
                                 Cetățenia: RDC
                                 Carte de identitate militară nr.: 1-69-09-51400-64
                                 Pașaport RDC nr. OB0814241
                                 Adresă: Mbujimayi, Kasai Province, RDC
                                 Sexul: masculin
                              
                              
                                 În calitatea de comandant adjunct al celei de a 21-a regiuni militare în perioada septembrie 2014-iulie 2018, Éric Ruhorimbere a fost responsabil pentru utilizarea disproporționată a forței și pentru execuțiile extrajudiciare comise de către forțele armatei congoleze (FARDC), în special împotriva miliției Nsapu și a femeilor și copiilor.
                                 Din iulie 2018, Éric Ruhorimbere este comandantul sectorului operațional Nord Equateur. Având în vedere rolul său, este responsabil pentru încălcările recente ale drepturilor omului comise de FARDC.
                                 Éric Ruhorimbere a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                              
                              
                                 29.5.2017
                              
                           
                                 10
                              
                              
                                 Emmanuel RAMAZANI SHADARI
                              
                              
                                 alias Emmanuel Ramazani Shadari Mulanda; Shadary
                                 Data nașterii: 29.11.1960
                                 Locul nașterii: Kasongo, RDC
                                 Cetățenia: RDC
                                 Adresă: 28, avenue Ntela, Mont Ngafula, Kinshasa, RDC
                                 Sexul: masculin
                              
                              
                                 În calitatea de viceprim-ministru și ministru de interne și al securității până în februarie 2018, Emmanuel Ramazani Shadari a fost însărcinat în mod oficial cu serviciile de poliție și de securitate, precum și de coordonarea activităților guvernatorilor de provincii. În această calitate, a fost responsabil pentru arestările unor activiști și membri ai opoziției, precum și pentru utilizarea disproporționată a forței, de exemplu pentru actele de violență împotriva membrilor mișcării Bundu Dia Kongo (BDK) în provincia Kongo Central, pentru actele de reprimare de la Kinshasa din perioada ianuarie-februarie 2017, precum și pentru utilizarea disproporționată a forței și actele de reprimare violentă din provinciile Kasai.
                                 În această calitate, Emmanuel Ramazani Shadari a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 Din februarie 2018, Emmanuel Ramazani Shadari este secretar permanent al Parti du peuple pour la reconstruction et le développement (PPRD), principalul partid din coaliția fostului președinte Joseph Kabila.
                              
                              
                                 29.5.2017
                              
                           
                                 11
                              
                              
                                 Kalev MUTONDO
                              
                              
                                 alias Kalev Katanga Mutondo; Kalev Motono; Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund
                                 Data nașterii: 3.3.1957
                                 Cetățenia: RDC.
                                 Pașaport RDC nr.: DB0004470 (valabil de la 8.6.2012 până la 7.6.2017)
                                 Adresă: 24, avenue Ma Campagne, Kinshasa, RDC
                                 Sexul: masculin
                              
                              
                                 În calitatea sa de șef al Serviciului Național de Informații (ANR) până în februarie 2019, Kalev Mutondo a fost implicat în arestarea și detenția arbitrară și în aplicarea de rele tratamente membrilor opoziției, activiștilor din rândul societății civile și altor persoane, fiind, de asemenea, responsabil pentru aceste fapte.
                                 Kalev Mutondo a fost, prin urmare, implicat în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC.
                                 În mai 2019, acesta a semnat o declarație de loialitate trecută și viitoare față de Joseph Kabila, fiind în continuare un apropiat al acestuia.
                                 Kalev Mutondo deține încă un grad ridicat de influență politică, în noul său rol de «consilier politic» al prim-ministrului RDC.
                              
                              
                                 29.5.2017
                              
                           B.   Entități.
                  
               ”